# 2.2. Temporalización

# Temporalización do REA

Esta situación de aprendizaxe está pensada para desenvolver en 12 sesións, ao inicio do terceiro trimestre.

Engloba os aspectos curriculares da unidade didáctica "Azar e probabilidade" (11 sesións), e da unidade didáctica transversal "Matemáticas para a vida en sociedade" (1 sesión).

A continuación, inclúese unha estimación da temporalización recomendada para cada fase deste recurso:

Fase | Seccións | Descrición do traballo a desenvolver | Temporalización
--- | --- | --- | ---
Descrición da situación de aprendizaxe: 1. Tomando el testigo | 1.1. Asume el mando | Sesión de introdución e motivación sobre o reto: crear un xogo para a sobremesa da romaría. Exponse a estrutura do reto por equipos, os pasos a seguir e os obxectivos finais. Contén reflexións para anotar no diario de aprendizaxe de forma individual. | 1 sesión
Exploración (coñecementos previos): 2. El legado | 2.1. Elección de puestos 2.2. Las lecciones del tesorero 2.3. El primero de los premios | Sesións iniciais para conectar cos coñecementos de situacións básicas de azar traballadas en Educación Primaria e o emprego de linguaxe intuitiva sobre probabilidade. Preséntanse varios sorteos como introdución a experimentos aleatorios sinxelos, os tipos de sucesos e cálculo de probabilidades. Como exemplos destacan a elección de postos da romaría, a realización de unha tómbola ou o sorteo de unha cesta de produtos da horta. Inclúese unha actividade grupal ("El negocio de la tómbola") e unha multinivel ("El sorteo de los productos de la huerta"). Contén reflexións para anotar no diario de aprendizaxe de forma individual. | 2 sesións
3. Conexión: La romería se complica | 3. La romería se complica 3.1. Coincidencias en la romería 3.2. Cuestión de gustos... y edades | Sesión na que se presentan as primeiras tarefas na organización da romaría: planificar o día do traxe galego e a actuación musical principal. Contidos e actividades referidos a operacións con sucesos e táboas de continxencia. | 1 sesión
3. Conexión: La romería se complica | 3.3. Quitando telarañas | Sesión na que se traballa co achado dun xogo tradicional na romaría: as tabas. Contidos e actividades referidos ao emprego da regra de Laplace e á probabilidade frecuencial. Inclúese unha actividade multinivel ("El taller de las tabas"). | 1 sesión
3. Conexión: La romería se complica | 3.4. Saltos con premio | Sesión nas que se presenta un novo xogo tradicional para a romaría: o xogo da ra. Contidos e actividades referidos a: Propiedades da probabilidade e de distintos sucesos. Sucesos compatibles e incompatibles. Inclúese unha actividade grupal ("¿Aprobamos el premio o no?"). | 1 sesión
3. Conexión: La romería se complica | 3.5. Si no hay comida, no hay fiesta 3.6. Yo juego seguro, ¿pero cuándo? | Sesión na que se traballa na preparación da comida popular e na organización dos torneos de xogos populares. Contidos e actividades referidos a: Experimentos aleatorios compostos. Regra do produto. Diagrama de árbore. | 1 sesión
3. Conexión: La romería se complica | 3.7. Pistoletazo de salida | Sesión nas que se planifica tanto a realización dunha carreira popular coma o pregón da festa. Contidos e actividades referidos a introdución á combinatoria e técnicas de reconto: Regra do produto. Permutacións. Variacións. Combinacións. Contén reflexións para anotar no diario de aprendizaxe de forma individual e grupal, reforzando así a súa comprensión e a capacidade para aplicar as estratexias necesarias no reto final. | 1 sesión
Reto final: 4. La última pieza | 4. La última pieza 4.1. Testeando | O alumnado aplica o recordado e aprendido ata agora para a resolución do reto proposto na fase 1: construción de un xogo para amenizar a sobremesa da comida popular. Contén reflexións para anotar no diario de aprendizaxe de forma individual. | 3 sesións
Conclusión e avaliación: 5. ¿Jugamos? | 5. ¿Jugamos? | Sesión vinculada á presentación do xogo realizado e á explicación do proceso levado a cabo por cada un dos grupos da aula. Auto-reflexión, individual e en equipo, sobre a utilidade do aprendido e avaliación do reto final. A duración pode variar dependendo do número de equipos e do tempo que se dea a cada un deles. Última reflexión no diario de aprendizaxe sobre o traballo desenvolvido durante todo o REA. | 1 sesión

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)